Ο **Λούκας Αριέλ Οκάμπος** (γεννημένος στις 11 Ιουλίου 1994 στο Κίλμες του Μπουένος Άιρες) είναι Αργεντινός ποδοσφαιριστής, ο οποίος αγωνίζεται ως χαφ για λογαριασμό της Σεβίλλης.

Καριέρα
-------

Ο Οκάμπος ξεκίνησε την ενασχόληση με το ποδόσφαιρο από την Κίλμες σε ηλικία έξι ετών, όπου αρχικά αγωνιζόταν ως επιθετικός. Αφού συμμετείχε στο Κύπελλο Νέων Αμερικής, ο Οκάμπος αποκτήθηκε από την Ρίβερ Πλέιτ.

### Ρίβερ Πλέιτ

Στις 16 Αυγούστου 2011, σε ηλικία 17 ετών, δύο μηνών και πέντε ημερών, ο Οκάμπος πραγματοποίησε το ντεμπούτο του με την Ρίβερ Πλέιτ απέναντι στην Τσακαρίτα Τζούνιορς. Το πρώτο του τέρμα ήρθε στην δεύτερή του συμμετοχή στις 20 Αυγούστου 2011 απέναντι στην Ιντεπεντιέντε Ριβαντάβια. Κατάφερε σε σύντομο διάστημα να καθιερωθεί ως βασικό στέλεχος του συλλόγου και τον Ιανουάριο του 2012 συμπεριλήφθηκε σε σχετική λίστα της ΦΙΦΑ με τους 13 παίκτες-ταλέντα που θα άξιζε να παρακολουθήσει κάποιος εκείνη την σεζόν.

Στη διάρκεια της σεζόν 2011–2012, ο Οκάμπος πέτυχε συνολικά επτά γκολ και μοίρασε πέντε ασίστ σε 38 αναμετρήσεις, καθώς η ομάδα επέστρεψε στην Πριμέρα Ντιβιζιόν έπειτα από μονοετή απουσία. Την επόμενη σεζόν, ο Οκάμπος πραγματοποίησε την τελευταία του εμφάνιση με την Ρίβερ Πλέιτ στην εναρκτήρια αναμέτρησή της για την σεζόν, μια ήττα με σκορ 2–1 από την Κλουμπ Ατλέτικο Μπελγκράνο.

### Monaco

Στις 6 Αυγούστου 2012, ο Οκάμπος μεταγράφηκε στην ομάδα της γαλλικής Λιγκ 2, Μονακό για ένα εκτιμώμενο ποσό της τάξεως των €16 εκατομμυρίων. Μετά την μεταγραφή, ο Οκάμπος δήλωσε ότι εκτιμά πως πήρε την σωστή απόφαση υπογράφοντας στην Μονακό και ότι το κόστος της μετακίνησής του δεν του δημιουργεί κανένα πρόσθετο άγχος για τις προσδοκίες που υπάρχουν από τον ίδιο.

Ο Οκάμπος πραγματοποίησε το ντεμπούτο του με την Μονακό στις 31 Αυγούστου 2012, μπαίνοντας ως αλλαγή στην θέση του Εμίρ Μπαϊράμι σε μια ήττα της ομάδας του με σκορ 2–1 απέναντι στην Χάβρη, την πρώτη της ήττα στη διάρκεια της σεζόν. Πέτυχε το πρώτο του τέρμα με τη νέα του ομάδα σε αναμέτρηση για τον τρίτο γύρο του Λιγκ Καπ, στην οποία η Μονακό επικράτησε της Βαλανσιέν με σκορ 4–2. Στις 18 Ιανουαρίου 2013, ο Οκάμπος πέτυχε το πρώτο του τέρμα στο πρωτάθλημα και έδωσε μια ασίστ για τον Γκάρι Καγκελμάχερ σε μια νίκη με σκορ 2–0 επί της Ιστρ.

Αγωνιστικό Στυλ
---------------

Ο Οκάμπος είναι ιδιαιτέρως γνωστός για τις τεχνικές του ικανότητες καθώς και για την ηρεμία που χαρακτηρίζει το παιχνίδι του. Διαθέτει, επίσης, πολύ καλή ντρίμπλα, ενώ διαθέτει πολύ καλό σουτ και με τα δύο πόδια. Έχει καλή ικανότητα με το κεφάλι, ενώ το ύψος του τον καθιστά επικίνδυνο εντός της μεγάλης περιοχής.

Στατιστικά Καριέρας
-------------------

14:22, 23 Ιουνίου 2012 (UTC)

| Επιδόσεις Συλλόγου | Πρωτάθλημα | Κύπελλο | Λιγκ Καπ | Διασυλλογικό | Σύνολο |
| --- | --- | --- | --- | --- | --- |
| Ομάδα | Σεζόν | Συμμ | Γκολ | Ασίστ | Συμμ | Γκολ | Ασίστ | Συμμ | Γκολ | Ασίστ | Συμμ | Γκολ | Ασίστ | Συμμ | Γκολ | Ασίστ |
| Αργεντινή | Πριμέρα Β΄ Νασιονάλ | Κύπελλο Αργεντινής | Λιγκ Καπ | CONMEBOL1 | Σύνολο |
| Ρίβερ Πλέιτ | 2011–12 | 38 | 7 | 5 | 1 | 0 | 0 | – | – | – | 0 | 0 | 0 | 39 | 7 | 5 |
| Σύνολο Ρίβερ Πλέιτ | 38 | 7 | 5 | 1 | 0 | 0 | – | – | – | 0 | 0 | 0 | 39 | 7 | 5 |

**1Περιλαμβάνονται επίσης άλλες επίσημες διοργανώσεις, συμπεριλαμβανομένου του Κόπα Λιμπερταδόρες και του Κόπα Σουνταμερικάνα.**

Παραπομπές
----------

1. ↑  «Ocampos, Lucas Ariel». *cariverplate.com*. Ανακτήθηκε στις 18 Οκτωβρίου 2010.
2. ↑  «CRACK FUTURE: THE NUGGET OCAMPOS OF RIVER PLATE» (στα French). Les-Transferts. 5 January 2011.. Ανακτήθηκε στις 2 February 2013.
3. ↑  «Match: Ind. Riv. v River». ESPN. [*νεκρός σύνδεσμος*]
4. ↑  «Players to watch in 2012». FIFA. 13 January 2012. Αρχειοθετήθηκε από το πρωτότυπο στις 2014-12-31.. Ανακτήθηκε στις 17 February 2012.
5. ↑  «River Plate sell Ocampos to Monaco». Super Sport. 10 August 2012.. Ανακτήθηκε στις 2 February 2013.
6. ↑  «Lucas Ocampos feels 'no pressure' at Monaco despite high price tag». Goal.com. 18 August 2012.. Ανακτήθηκε στις 2 February 2013.
7. ↑  «MATCH AS MONACO FC – VALENCIENNES FC» (στα French). 26 September 2012. Αρχειοθετήθηκε από το πρωτότυπο στις 2017-09-03.. Ανακτήθηκε στις 2 February 2013.
8. ↑  «Lucas Ariel Ocampos» (στα Spanish). Blog Spot. 1 April 2011.. Ανακτήθηκε στις February 2013.

  


|  |  |  |  |
| --- | --- | --- | --- |
| 

| π • σ • ε
Ολιμπίκ Μαρσέιγ – τωρινή ομάδα |
| --- |
|  |
| 

* 1 Νγκαπαντουετνμπού
* 2 Σαλιμπά
* 3 Άλβαρο Γκονθάλεθ
* 4 Καμαρά
* 5 Μπαλέρντι
* 6 Γκεντουζί
* 7 Χαρίτ
* 8 Ζέρσον
* 9 Μίλικ
* 10 Παγιέ
* 11 Ενρίκε
* 12 Ντιένγκ
* 14 Πέρες
* 15 Τσάλετα-Τσαρ
* 16 Λόπεθ
* 17 Ουντέρ
* 20 ντε λα Φουέντε
* 21 Ρονζιέ
* 22 Γκεγιέ
* 23 Αμαβί
* 26 Ταργκαλίν
* 29 Λιρόλα
* 30 Μανταντά (c)
* 32 Μπεν Σεγκίρ
* Προπονητής: Σαμπάολι

 |

 |